Na temelju članka 32. stavka 1. i članka 33. stavka 1. Zakona o udrugama („Narodne novine“ broj 74/14, 70/17. i 98/19) i članaka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 32. sjednici održanoj 30. prosinca 2024. godine donijelo je

**II. IZMJENE PROGRAMA**

**javnih potreba u području djelovanja udruga na području Općine Kloštar Podravski za 2024. godinu**

**Članak 1.**

U programu javnih potreba u području djelovanja udruga na području Općine Kloštar Podravski u 2024. godini (Službeni glasnik „ Koprivničko-križevačke županije“ broj 27/23. i 7/24)( u daljnjem tekstu : Program) članak 6. mijenja se i glasi:

„Sredstva osigurana Proračunom u ukupnom iznosu od 80.000,00 eura udruge ostvaruju sukladno odredbama Ugovora koji će biti sklopljen sa udrugom na temelju Pravilnika o financiranju programa i projekata udruga koji su od interesa za Općinu Kloštar Podravski.

Ovlašćuje se općinski načelnik Općine Kloštar Podravski za sklapanje Ugovora iz prethodnog stavka“.

**Članak 2.**

Ovaj Program stupa na snagu prvog dana od dana objave u Službenom glasniku „Koprivničko-križevačke županije“.

**OPĆINSKO VIJEĆE OPĆINE KLOŠTAR PODRAVSKI**

**KLASA: 402-01/24-01/30**

**URBROJ:2137-16-01/01-24-01**

**Kloštar Podravski, 30. prosinca 2024.**

**PREDSJEDNICA:  
Marija Šimunko**